REGULAMENTO MERCADO MUNICIPAL DE ABASTOS
ADMINISTRACIÓN LOCAL — Municipal — Mondariz (Ordenanzas e Regulamentos, 14/12/2015)

O Pleno do Concello de Mondariz, en sesión ordinaria de data 28 de novembro de 2015 acordou aprobar expresamente, con carácter definitivo, a redacción final do texto do Regulamento da Feira do Concello de Mondariz, unha vez resoltas as reclamacións presentadas e incorporadas á mesma as modificacións derivadas das reclamacións estimadas, o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. No uso das facultades que legalmente lle corresponden, o Concello de Mondariz, consonte o disposto no artigo 25.2 g da Lei 7/1985, Reguladora de Bases de Réxime Local; a Lei 5/97, do 22 de xullo, de administración local de Galicia; o Real Decreto Lexislativo 2/2004, do 5 de marzo, polo que se aproba o texto refundido da Lai Reguladora das Facendas Locais; a Lei 33/2003, de 3 de novembro, do Patrimonio das Administracións Públicas; de a Lei 10/1998; Lei 9/2013, de 19 de decembro, de do emprendemento e da competitividade económica de Galicia e demais normativa de aplicación. O Concello de Mondariz busca mellorar tanto física como funcionalmente a Praza de Abastos Municipal coa finalidade de actualizar, modernizar e converter en accesible este Mercado Municipal. O obxectivo é sacar á luz todo o potencial que pode chegar a ter como punto de venda de produtos frescos de calidade; creando unha praza de abastos con espazos comerciais atractivos, modernos, accesibles e cómodos co fin de incentivar o comercio deste tipo. A finalidade primordial que se pretende conseguir coa aprobación deste Regulamento reside en dúas vertentes, impulsar o uso dos locais existentes no mercado e regular a actividade dos mesmos. Constitúe o obxecto deste Regulamento regular e ordenar o desenvolvemento da actividade comercial do Mercado Municipal. As disposicións contidas no presente regulamento serán de aplicación a todas as persoas que desempeñen actividades comerciais dentro dos recintos do Mercado Municipal. O descoñecemento deste regulamento en calquera dos seus termos ou prescricións establecidas polo Concello ou instrucións e normas de toda índole que poidan ter aplicación na execución do contrato non eximirá ó concesionario da obrigación do seu cumprimento. Os mercados son centros de abastecemento establecidos polo Concello, fundamentalmente, para a venda polo miúdo de artigos alimenticios en réxime de libre competencia, mediante a concorrencia e multiplicidade de postos de venda, tendentes a cubrir as necesidades da poboación, e sen prexuízo de que nel se poidan desenvolver outras actividades que satisfagan as necesidades da mesma. A xestión e o mantemento do servizo correspóndelle ao Concello que o realizará a través de concesións administrativas que se regularán, coas peculiaridades precisas, conforme ao establecido no presente Regulamento, e demais lexislación de aplicación e sempre con base en criterios de mellora na eficacia, eficiencia e xeración de valor. O inmoble onde se ubica o mercado municipal é propiedade do Concello, ten a condición de ben de dominio público afecto a un servizo público, e en base a isto é inalienable, inembargable e imprescritible. Dentro do inmoble da Praza de Abastos existen os postos fixos e as bancadas, os cales serán obxecto de utilización privativa a través de concesión administrativa. Queda totalmente prohibida a actuación de revendedores e de vendedores ambulantes con postos móbiles e desmontables, ou outros de calquera tipo instalados no recinto e arredores dos mercados municipais de abastos, agás na feira dominical dos domingos ou coa debida autorización municipal. Queda así mesmo prohibida a instalacións de supermercados no interior do Mercado. O Concello non asumirá responsabilidade por danos, subtraccións, ou deterioración de mercadorías e sucesos relacionados ou derivados da actividade, custodia ou conduta dos vendedores do mercado. Con carácter xeral, non se admitirá o acceso de animais de compaña aos recintos das Prazas e Mercados de abastos, a excepción dos cans guía de persoas invidentes.1.- Todos os produtos alimentarios que se introduzan no recinto da praza de abastos deberán acreditar as suficientes garantías hixiénico-sanitarias, de acordo coa normativa legalmente aplicable.2.- Queda expresamente prohibido por este regulamento: 3.- Os agricultores poderán vender directamente os produtos do campo tales como verduras, legumes e froitas, ovos, viño, mel, leite envasado, …. sen serlles esixible estar de alta no epígrafe especifico de venda fora de establecemento a efectos do Imposto de Actividades Económicas, previa manifestación de que tales produtos son sobrantes de consumo familiar propio (excedente de produción) que será comprobado (non permitíndose a venda de produtos fora de temporada). A administración municipal esixirá a alta no imposto de actividades económicas e afiliación a Seguridade Social cando os produtos do campo non proveñan dunha explotación agrícola destinada o consumo familiar, por considerarse o vendedor como un intermediario 4.- As Prazas e Mercados municipais de abastos inclúense dentro da rede de alertas alimentarias do Concello, polo que no caso de que se teña coñecemento oficial dalgunha alerta sanitaria, esta será difundida a través da súa publicación no Taboleiro do Mercado e/ou polos medios que se consideren precisos.1.- Teñen carácter de instalacións comúns con mantemento a cargo do Concello as seguintes: 2.- En todalas instalacións, o Concello deberá cumprir coa normativa vixente en materia de Prevención de Riscos Laborais. As distintas medidas preventivas que se adopten deberán ser comunicadas convintemente ás persoas concesionarias.3.- As persoas concesionarias, deberán velar polo axeitado mantemento das instalacións comúns, sendo responsables individualmente dos danos que por uso indebido ou accidentalmente lles puidesen causar, no decurso das súas actividades comerciais.1.- Corresponde ao Concello a limpeza das instalacións comúns que a realizará a través dos servizos municipais competentes ou, no seu caso, da empresa concesionaria do servizo.2.- O Concello velará porque, tanto a limpeza dos postos, como a dos lugares comúns, se realice fóra dos horarios de atención ao público, e de acordo coas normas que o Concello determine. O Concello poderá efectuar as reformas que considere necesarias no mercado municipal, sen que os concesionarios poidan esixir indemnización algunha pola redución de vendas motivadas por tales reformas. O Concello terá a obriga de comunicar aos concesionarios a data de inicio e a data aproximada de fin de obra. As reformas que leve a cabo o concello sempre deberán ser planificadas e previstas coa suficiente antelación para prexudicar o mínimo posible os concesionarios. As empresas adxudicatarias das obras para ditas reformas, de non cumprir o prazo de execución da obra, por causas imputables á dita empresa, deberán indemnizar aos concesionarios pola reducción de vendas motivas por tales reformas.1.- O Concello aprobará a imaxe e simboloxía identificativas para o Mercado Municipal, así como a regulación e directrices para o seu uso e utilización nas diferentes áreas relacionadas co Servizo.2.- As persoas concesionarias estarán obrigadas a adaptar os seus postos ás directrices de imaxe e simboloxía que o Concello determine, sen perxuízo de que o Concello, para levar a cabo os cambios ou adaptacións dispostos neste Regulamento poderá aplicar a estes procesos subvencións propias, ou axudas procedentes doutras administracións.3.- O Concello será responsable da instalación da sinaléctica que corresponda, nos espazos comúns establecidos no Artigo 11.4.- A denominación dos postos fixos estará integrada polo número do posto, o nome comercial ou do titular do posto.1.- O Concello manterá, un Taboleiro Oficial de Anuncios, que se situará nun lugar visible, que estará adicado á publicación de información relativa á organización do servizo, tal como horarios, normativa, así como outras cuestións que poidan resultar de interese tanto para o público como para as persoas concesionarias dos postos, quen se entenderán legalmente notificados de tales disposicións, sen outro requisito que a súa publicación na forma descrita.2.- Así mesmo, instalarase un buzón no que as persoas usuarias poderán depositar as queixas e suxerencias que estimen oportunas, que serán remitidas ao Concello.1.- O Mercado municipal permanecerá aberto, diariamente, no horario comprendido entre as nove horas (9:00 h) e as catorce horas (14:00 h) 2.- Os horarios establecidos, poderán ser modificados a través de Decreto da Alcaldía, tendo en conta as propostas dos concesionarios ou das asociacións de comerciantes, que será publicado no BOP, Taboleiro de edictos e Taboleiro do Mercado, a fin de lograr a súa máxima difusión. Só se permitirá a descarga de produtos nos lugares sinalados ao efecto. O transporte dos produtos até o mercado e dentro deste, realizarase nas debidas condicións hixiénicas, utilizando para iso os vehículos e medios de transporte adecuados. Os transportistas serán responsables dos danos que causaren con motivo do transporte e descarga dos xéneros a eles confiados. Non poderá haber vehículos estacionados ou exercendo actividade comercial nas zonas de carga e descarga.1.- Queda prohibida a extensión da actividade comercial fora dos espazos asignados a cada posto de venda, así como disposición de produtos nos espazos de paso, accesos e outros lugares comúns sen previa autorización do Concello, que co fin de dar unidade de exposición e mellorar o seu rendemento comercial poderá conceder dita autorización.2.- As mercadorías deberán estar expostas no local, non permitíndose o contacto directo co chan. O Concello exercerá un control sobre a actividade comercial que se realice no Mercado, a fin de verificar que esta se realice conforme ao disposto no presente Regulamento, a Ordenanza Fiscal en vigor e demais normativa de aplicación. Os alimentos conxelados venderanse en postos especialmente equipados con conxeladores, procedéndose á súa venda nese estado.1.- Correspóndelle ao Concello de Mondariz a cesión da explotación dos postos fixos ou bancadas a particulares mediante a adxudicación de concesións administrativas, de acordo co disposto no presente Regulamento e normativa de aplicación.2.- Poderán ser obxecto de concesión os postos fixos ou bancadas que figuren na oferta pública que o Concello deberá ter permanentemente actualizada. A tal efecto, o Concello elaborará anualmente unha listaxe de postos dispoñibles para o acceso aos mesmos por parte dos interesados.3.- A explotación dos postos fixos e das bancadas do mercado de abastos constitúe un uso privativo de bens de dominio público. Para o seu uso será preciso contar cunha concesión administrativa, que se adxudicará mediante licitación pública, rexéndose pola lexislación vixente na materia e polas disposicións específicas que, para cada caso concreto, se contemplen nos pregos de concesión que se traten.4.- O procedemento para a concesión, que comprenderá solicitude, prazo de presentación, requisitos, baremos, canon, prazo de resolución e todos os elementos esenciais do réxime da concesión estableceranse nos pregos reguladores da licitación que aprobará o órgano competente.5.- A concesión para a ocupación de postos fixos ou bancadas no mercado de abastos non implica autorización para o exercicio do comercio. Este dereito haberá de adquirirse polos concesionarios mediante o cumprimento dos requisitos previstos na normativa en vigor en cada momento, e especificamente as apuntadas neste Regulamento.1.–A solicitude de concesión administrativa de posto no Mercado poderá ser formulada por calquera persoa física ou xurídica, con capacidade xurídica e de obrar, con indicación da actividade a realizar.2.- A solicitude deberá achegar a documentación que puntualmente se determine no procedemento administrativo de tramitación, e en todo caso a seguinte: 3. A solicitude, xunto coa documentación requirida no parágrafo anterior, deberá ser presentada no Rexistro Xeral de Entrada do Concello, ou ben en calquera das formas establecidas no artigo 38.4 da Lei 30/1992, de réxime xurídico das administracións públicas e do procedemento administrativo común; as solicitudes que se presenten a través da oficina de correos deberán entregarse en sobre aberto para seren seladas e datadas polo funcionario de correos antes de seren certificadas. O prazo de duración da concesión administrativa será de vinte anos que se contarán a partir do día da formalización escrita do documento concesional, admitíndose unha prórroga por un período de 5 anos máis, contados dende a data na que foron concedidas inicialmente. As solicitudes de prórroga serán formuladas polos titulares cunha antelación de tres meses á finalización do prazo de vixencia da concesión. No prazo de tres meses a partir da adxudicación da concesión ou, no seu caso, no de dous meses desde a concesión da licenza municipal para a realización das obras de acondicionamento do posto, a persoa concesionaria deberá iniciar a actividade do posto. Os concesionarios estarán obrigados a satisfacer un canon trimestral, que terá carácter de taxa, e será a que se fixe na Ordenanza Fiscal Reguladora Nº 14 Reguladora da Taxa por Ocupación de Postos No Mercado de Abastos Do Concello de Mondariz. No caso de que o Concello acometa obras de renovación nas instalacións do Mercado, e durante a realización destas, previa tramitación do correspondente expediente, o Concello poderá exonerar do aboamento do canon mensual a aquelas persoas concesionarias que se vexan obrigadas a suspender o exercicio das súas actividades.1. O máximo de postos dos que poderá ser titular de xeito simultáneo unha mesma persoa concesionaria será de ata dous, salvo autorización expresa do Concello por razóns de interese pola dinamización económica e/ou comercial.2. Sempre que a dispoñibilidade de postos o permita, a persoa que sexa titular de máis dun posto contiguo poderá solicitarlle ao Concello a súa agrupación. Nestes casos, todas as obras de adaptación ou reforma que deban realizarse nos postos a agrupar correrán a cargo da persoa titular da concesión, de acordo co establecido neste Regulamento, así como outros gastos imputables, non tendo o concesionario dereito a indemnización algunha.3. Esta operación de agrupación estará suxeita a concesión de licenza de obra, e terase en conta con carácter previo á autorización, a especificidade comercial da praza de abastos e o respecto aos plans e normas urbanísticas e de protección que resulten de aplicación.4.- Cando a persoa titular de dous postos renuncie a un deles, todas as obras de adaptación ou reforma que deban realizarse nos postos para dividilos correrán a cargo da persoa titular da concesión, de acordo co establecido neste Regulamento, así como outros gastos imputables, non tendo o concesionario dereito a indemnización algunha 1.- O titular da concesión administrativa deberá realizar a explotación do seu posto fixo de xeito persoal, salvo no ca so de que ostente a titularidade de máis dun posto na mesma praza ou mercado municipal, en que deberá participar persoalmente, cando menos na explotación dun deles.2.- Po derá eximirse aos titulares da obriga contida no parágrafo anterior cando se trate de persoas xurídicas.3.- A persoa titular da concesión poderá contratar persoal de apoio para a explotación do seu posto para que lle preste apoio no labor de explotar comercialmente o seu posto, sempre dentro dos límites e respectando as disposicións que estableza a lexislación vixente. A actividade comercial que se exerza en cada posto, non se poderá variar sen autorización expresa do concello. O cambio de actividade se fose autorizado, devengará os tributos que se determinen na Ordenanza Fiscal en vigor Poderanse realizar permutas de postos ou de actividade, cando ambos os titulares estean de acordo e sexan autorizados polo concello, previo pago das taxas municipais fixadas na Ordenanza Fiscal en vigor. O concello poderá trasladar de posto a calquera concesionario a condición de que esta decisión se xustifique na necesidade de realizar obras de conservación ou mellora do mercado, de efectuar unha redistribución de espazos orientada a incrementar o rendemento comercial ou calquera outra circunstancia análoga que redunde en beneficio da xeneralidade dos usuarios. Devandito traslado efectuarase a un posto de características equivalentes ao posto obxecto da concesión, e durará o tempo imprescindible que esixan as circunstancias expresadas no parágrafo anterior.1. Poderase modificar a titularidade da concesión administrativa por solicitude da persoa autorizada, por razón de falecemento, xubilación ou incapacidade da persoa que ostentase con anterioridade a condición de concesionaria.2. O cambio de titularidade poderase efectuar a favor de persoas de primeiro grado de familiaridade ou afinidade, que deberán cumprir as condicións requiridas para ser concesionario ou concesionaria de posto fixo, segundo o previsto no artigo 23 do presente regulamento, e sempre para o desenvolvemento das actividades previstas neste Regulamento.3. Non po derán ser beneficiarias de traspaso aquelas persoas que fosen concesionarias de postos fixos e tivesen perdido os seus dereitos por sanción en firme de falta moi grave ou por revogación da concesión.4. A solicitude de cambio de titularidade será resolta polo mesmo órgano que sexa competente para ó outorgamento da concesión administrativa.5. O cambio de titularidade non modificará o prazo de concesión do posto, que contará sempre desde a data do inicio da concesión orixinal.6. En caso de falecemento, xubilación ou incapacidade da a solicitude deberá ser formulada, no prazo de tres meses desde que acontecese o feito causante, polas que serán as novas persoas titulares da concesión, que quedarán exentas dos dereitos municipais en concepto de cambio de titularidade, pero non así do aboamento do canon mensual. A concesión caducará polo transcurso do prazo de 20 anos ou 25 anos como máximo incluída a prórroga. A autoridade municipal poderá revogar as licenzas e outorgar a baixa na concesión polos motivos seguintes: O Concello poderá, por razóns de interese público, que deberán quedar acreditados no expediente que se tramite para os efectos, facer uso do rescate da concesión, coas indemnizacións que procedan conforme á lexislación en vigor, e deberá indemnizar, se procede, polos os danos e perdas, conforme ao que dispoña a lexislación vixente.1.- A declaración da extinción da concesión requirirá a incoación de expediente administrativo, conforme á lexislación vixente. En tanto se instrúen as dilixencias, a Alcaldía poderá decretar, como medida de carácter cautelar, a suspensión da venda no posto de que se trate.2.- Ò finalizar a concesión reverterán ó Concello as obras e instalacións fixas realizadas polo adxudicatario, sen dereito a indemnización, debendo de entregar o ben en perfecto estado. De non facelo, requirirase para iso a aquel, apercibíndolle da súa execución subsidiaria a cargo da fianza. De non ser esta suficiente requiriránselle as diferenzas mediante o exercicio das accións administrativas ou xudiciais procedentes.3.- Declarada a extinción da concesión, calquera que sexa a causa, o adxudicatario deberá desaloxar o posto no prazo de quince días dende que sexa requirido formalmente para iso. Se no referido prazo non levase a efecto o desaloxo o concello poderá acordar o desafiuzamento en vía administrativa.4.- Chegado o momento do desaloxo, se non se efectuase voluntariamente, será levado a efecto polo Concello de Mondariz, con auxilio da Policía Local, sendo de conta do desafiuzado todos os gastos derivados da execución do desafiuzamento.1.- Con carácter excepcional, o Concello poderá conceder autorización administrativa directa e temporal, para os locais que temporalmente se encontren libres mentres non se proceda á licitación dos citados postos. Este outorgamento directo de autorización de ocupación temporal só será posible si o número de locais baleiros é superior ao número de peticións recibidas para ocupar eses locais, sendo no caso contrario obxecto de licitación a través da correspondente concesión administrativa.2.- A solicitude de autorización realizarase pola persoa interesada debendo indicar os datos de mercado, número de posto e actividade. Unha vez concedida a autorización, esta terá a duración que se determine na mesma, que poderá ser por número de días ou mes enteiro.3.- A duración máxima la ocupación provisional será de tres meses, con posibilidade de solicitar unha prórroga por igual prazo.4.- A autorización do réxime de ocupación temporal non outorga aos seus detentadores, dereito ningún de preferencia no concurso ou poxa nin lles faculta ao traspaso ou outros dereitos que se confiren aos/ás concesionarios con relación aos postos, debendo entenderse a autorización, en precario, sen dereito a indemnización ningunha, no suposto da súa revogación e advertíndollo cunha antelación de 7 días, sobre a base da defensa dos intereses municipais 5.- No referente ás condicións de venda, terán os vendedores en réxime de ocupación temporal, os mesmos dereitos e deberes ou obrigas dos concesionarios.6.- Como obriga económica, comprométense a aboar por anticipado, a taxa que fixe a Ordenanza Fiscal municipal Nº 14, supoñendo o non pagamento a inmediata revogación da autorización.7.- No suposto de revogación, indicado no parágrafo 3 deste artigo, unha vez que transcorra o prazo de sete días outorgado, unha vez coñecida a revogación, procederase a desaloxar o posto de forma inmediata.8.- Os agricultores poderán vender directamente os produtos do campo tales como verduras, legumes e froitas, ovos, viño, mel, leite envasado, …. sen serlles esixible estar de alta no epígrafe especifico de venda fora de establecemento a efectos do Imposto de Actividades Económicas, previa manifestación de que tales produtos son sobrantes de consumo familiar propio (excedente de produción) que será comprobado (non permitíndose a venda de produtos fora de temporada). A administración municipal esixirá a alta no imposto de actividades económicas e afiliación a Seguridade Social cando os produtos do campo non proveñan dunha explotación agrícola destinada o consumo familiar, por considerarse o vendedor como un intermediario As autorizacións administrativas serán obxecto de revogación por finalización do período autorizado, sen perxuizo da posibilidade de renovación; e polas causas de extinción que sinalan os artigo 36 e 37 do presente Regulamento. O Concello resérvase o dereito a utilizar ou ceder o espazo común da Praza de Abastos para a realización de actividades ou eventos ocasionais.1. Son dereitos das persoas usuarias do Mercado: 2. Ante incumprimentos dos dereitos recoñecidos, as persoas usuarias do Mercado poderán exercer as accións pertinentes perante o organismo correspondente. Os concesionarios de postos do mercado municipal, terán os seguintes dereitos: Os concesionarios dos postos procederán efectuar a súa costa as obras ou reparacións menores ou de mantemento que fosen necesarias no recinto dos postos da súa titularidade, previo informe favorable dos servizos técnicos municipais e licenza correspondente. Igualmente serán de conta dos concesionarios as obras que sexan necesarias para reparar os danos que se causen por culpa ou neglixencia súa, tanto no recinto dos postos concedidos, como no resto dos elementos do mercado. Son obrigas das persoas usuarias do Mercado: Os concesionarios de postos do mercado de abastos, terán as seguintes obrigacións: 1.- Entregar ao comprador os produtos polo prezo anunciado e o peso íntegro. Utilizar os instrumentos de pesar e medir axustados aos modelos autorizados, podendo o concello, verificar a exactitude dos mesmos.2.- Estar en posesión do carné de manipulador, tanto o titular como as demais persoas que traballen no posto, cando a actividade a realizar así o requira.3.- Expoñer os prezos de venda ao público de todos os xéneros que comercien, en lugar visible e de forma clara, de maneira que poidan ser apreciados polos consumidores con total claridade.4.- Terá exposto sempre no posto, e en sitio visible, o documento que reciba do Concello acreditativo de ser concesionario do Posto.5.- Manter sen alterar a actividade dos postos, salvo autorización do concello.6.- Comercializar unicamente produtos que cumpran todas as normas hixiénicas e sanitarias e de lexislación alimentaria esixidas tanto por este Regulamento como pola lexislación vixente na materia para o desenvolvemento desta actividade.7.- Non negarse á venda dos xéneros que teñan expostos para a súa comercialización.8.- Non sacrificar nos postos do mercado os animais destinados á súa venda, nin efectuar naqueles as operacións de desplumaxe, despellejado ou similares.9.- Manter o posto aberto ao público ininterrompidamente durante o horario de venda ao público, salvo causa xustificada ou autorización do Concello. Así mesmo, pechará diariamente o posto ao finalizar o citado horario, adoitando cantas precaucións sexan necesarias para evitar posibles sinistros.10.- Conservar os postos, así como as demais instalacións, en bo estado, coidando de que estean limpos, libres de residuos e en perfectas condicións hixiénico-sanitarias, depositando os lixos e desperdicios nos lugares sinalados para tal fin.11.- Realizar pola súa conta e cargo as obras, previa solicitude ou requirimento, que o concello estime necesarias para que os postos se encontren en todo momento en perfecto estado de conservación.12.- Non arroxar lixos, caixas, desperdicios, etc., procedentes da limpeza dos postos, aos corredores ou zonas comúns, sendo obrigatorio o traslado dos mesmos, por parte de cada usuario, ao depósito de lixos destinado a tal fin. Devanditos residuos deberán ser depositados obrigatoriamente nos colectores específicos para cada tipo de desperdicio.13.- Non colocar vultos nin caixas de produtos nos corredores fóra do horario habilitado para iso.14.-Vestir correcta e aseadamente a indumentaria apropiada. A tales efectos, o Concello, escoitadas as Asociacións de comerciantes, poderá declarar de obrigado uso certas pezas de uniforme, independentemente das esixidas na Regulamentación Técnico–Sanitaria que corresponda, durante o horario de venda.15.- O concesionario é o único responsable das relacións laborais que manteña co seu persoal, estando obrigado a cumprir coas obrigas en materia laboral e de seguridade e saude no traballo.16.- Subscribir e ter actualizado seguro de responsabilidade civil.17.- Aboar o importe dos danos e prexuízos que o titular, familiares ou dependentes do mesmo, causaren aos bens obxecto da autorización, ás instalacións ou no edificio do mercado.18.- Xustificar, cando foren requiridos, o pago dos impostos e exaccións municipais por razón do exercicio do comercio nos postos ocupados.19.- Correr cos custos derivados da utilización do posto de venda entre os que figuran os gastos de auga e a taxa do lixo.20.- Atender ao seu cargo os gastos de electricidade producidos polos seus usos particulares nos postos que ocupen.21. Estar en posesión do libro de follas de queixas/reclamacións, así como do cartel anunciador de estar en posesión do mesmo, establecido na normativa de aplicación.22.- O concesionario virá obrigado a permitir e facilitar, cantas veces o requira o Concello, o acceso ás instalacións do posto, ao persoal encargado das tarefas de inspección e control.23.- Respectar as indicacións feitas polo persoal municipal a cargo dos mercados en canto á organización espacial e funcional do mercado.24.- Manter unha actitude correcta na relación coa clientela, o persoal municipal ou de outras administración que se presente nas instalacións no desenvolvemento das súas funcións, así como co resto de industriais, evitando conflitos ou altercados que poidan poñer en perigo a integridade das persoas ou dos bens propios ou alleos.1.- As infraccións relacionadas coas actividades reguladas neste Regulamento catalóganse como infraccións leves, graves e moi graves.2.- Os titulares dos postos fixos serán responsables das infraccións que cometan persoalmente en relación coas disposicións deste Regulamento, así como das cometidas polas persoas que traballen ao seu cargo. Para os efectos deste Regulamento terán a consideración de infraccións leves: 1.- Non manter nas debidas condicións de conservación e limpeza os postos e accesorios, sempre que estas non afecten á seguridade alimentaria.2.- Exceder coa mercancía ou calquera tipo de materiais propios as dimensións do posto autorizado polo Concello, sempre que con eles non se obstaculicen vías de evacuación.3.- Empregar de xeito inadecuado os contedores de lixo, lixar ou verter augas aos corredores ou zonas comúns.4.- Descortesía no trato co público, cos empregados municipais afectos ao Mercado ou con outras persoas concesionarias.5.- A falta de aseo das persoas que realicen as tarefas de venda nos postos, sempre que isto non afecte á seguridade alimentaria.6.- Pechar os postos fixos de un a quince días, sen a correspondente autorización municipal, nin causa que o xustifique, durante un ano natural.7.- Usar de xeito inadecuado as instalacións comúns sen causar danos.8.- Vender ou expoñer produtos non autorizados por este regulamento.9.- Os atrasos no cumprimento das obrigacións do concesionario.10.- As desobediencias ao Decretos de Alcaldía.11.- O non sometemento á inspección dos Servizos Técnicos Municipais.12.- A non exhibición da Licenza Municipal.13.- Non ter expostos ao público os horarios comerciais e/ou as etiquetas identificativas dos produtos expostos, cos correspondentes prezos por unidade de medida.14.- Incumprir as normas que sobre imaxe, simboloxía e sinaléctica recollidas neste regulamento e nas disposicións legais vixentes.15.- Calquera infracción deste Regulamento que non estea tipificada como falta grave ou moi grave. Para os efectos deste Regulamento terán a consideración de infraccións graves: 1.- A reiteración de calquera falta leve, cando non transcorrese un ano dende a imposición da anterior sanción.2.- Exceder coa mercadoría ou calquera tipo de materiais as dimensións do posto, se con iso se obstaculizan as vías de evacuación en caso de emerxencia.3.- Usar unha linguaxe ou acenos groseiros, violentos ou discriminatorios en calquera sentido coas persoas usuarias, co persoal municipal ou con outras persoas concesionarias.4.- As pelexas ou altercados.5.- Incumprir as instrucións determinadas polo concello a través das correspondentes ordenanzas municipais, ou as transmitidas a través do persoal municipal.6.- Pechar o posto fixo sen autorización entre dezaseis días e tres meses sen causa xustificada, durante un ano natural.7.- Non participar persoalmente da atención do posto fixo ou, no caso de titulares múltiples, dalgún deles, ou os seus substitutos recoñecidos en caso de imposibilidade por enfermidade ou causas xustificadas.8.- Incumprir a persoa titular da concesión coas obrigas en materia de Seguridade Social ou non ter dados de alta na Seguridade Social ao persoal empregado que atende os postos.9.- Vender produtos alimenticios carecendo do preceptivo carné de manipulador e, en xeral, comercializar produtos que requiran de carné profesional ou autorización administrativa carecendo dela.10.- Todo incumprimento das obrigacións sanitarias e comerciais previstas na lexislación vixente e neste Regulamento, incluídas as referidas á eliminación de residuos.11.- Fumar no interior da Praza de Abastos.12.- A modificación da estrutura e instalacións dos postos sen autorización municipal, así como o cambio de uso ou actividade comercial do posto sen a mesma autorización.13.- A actuación do concesionario que dea lugar á depreciación do dominio público concedido.14.- Negar a colaborar cos servizos de inspección competentes.15.- Non realizar o aboamento do canon previsto.16.- Incumprir os horarios establecidos neste regulamento sen autorización.17.- Cometer fraude na cantidade e/ou na calidade dos produtos comercializados.18.- As demáis infraccións de natureza e gravidade análoga para as que non proceda a súa cualificación como falta leve ou moi grave. Para os efectos deste Regulamento terán a consideración de infraccións moi graves: 1.- A reiteración de calquera falta grave cando non transcorrese un ano dende a imposición da anterior sanción.2.- O destino do posto a almacén.3.- Causar dolorosa ou neglixentemente danos ao edificio, postos ou instalacións do mercado. A grave deterioración das instalacións comúns da praza ou do mercado, por causas imputables á persoa concesionaria.4.- Incumprir o previsto neste Regulamento e na lexislación vixente ao respecto da seguridade alimentaria.5.- Non manter nas debidas condicións de conservación e limpeza os postos e accesorios, sempre que estas non afecten á seguridade alimentaria.6.- Non entregar aos clientes os documentos da compra.7.- Manter o posto pechado por máis de 3 meses sen autorización e sen que exista causa xustificada para iso, durante un ano natural.8.- Realizar o traspaso ou alugamento da concesión sen autorización municipal.9.- A resistencia, coacción ou ameaza á autoridade municipal, funcionarios e empregados municipais afectos aos mercados, no desempeño das súas funcións.10.- A falta de pago das taxas e canon correspondente ao posto, por máis dun ano. Ditas taxas serán as establecidas na Ordenanza Fiscal correspondente.1. O procedemento sancionador rexerase polo establecido na lexislación administrativa en vigor ao respecto do procedemento administrativo común.2. Correspóndelle a Alcaldía incoar, tramitar e resolver o procedemento sancionador cando este proceda, asegurando o respecto aos dereitos da persoa concesionaria de acordo coa lexislación vixente.3. En todo caso, as medidas sancionadoras deben ser consideradas como cláusulas xerais derivadas do incumprimento contractual.1.- As sancións ou penalizacións deberán gardar a necesaria proporcionalidade coa gravidade dos feitos constitutivos da infracción e graduaranse atendendo aos seguintes criterios: 2.- As sancións ou penalizacións que se impoñan serán independentes entre si e, polo tanto, acumulativas e entenderanse sen prexuízo de que o concesionario deba reparar as deficiencias ou defectos observados, así como os danos e prexuízos ocasionados.3. A comisión de infraccións leves, graves ou moi graves dará lugar á imposición das correspondentes sancións ou penalizacións económicas cuxas contías serán as seguintes: 3.1.- Infraccións leves: 3.2.- Infraccións graves: 3.3.- Infraccións moi graves: 4.- Atendendo ao prazo de duración do contrato e para garantir que a sanción poida cumprir unha función coercitiva dirixida a unha adecuada xestión do servizo público, o Concello acordará a actualización das mesmas de acordo co IPC ou índice que o substitúa, tomándose como orixe o primeiro ano da concesión. A prescrición das infraccións e sancións producirase: 1.- As leves aos seis meses desde a data en que se cometeu a infracción ou en que deveu en firme a sanción.2.- As graves aos dous anos desde a data en que se cometeu a infracción ou en que deveu en firme a sanción.3.- As moi graves aos tres anos desde a data en que se cometeu a infracción ou en que deveu en firme a sanción. No non previsto neste Regulamento estarase ao disposto na lexislación autonómica, estatal, ou se é o caso, europea, se resultan de aplicación. Facultase a Alcaldía, para a adopción de cantas medidas procedan en orde á execución e desenvolvemento do presente Regulamento. Os ocupantes de postos e bancadas na actualidade na Praza de Abastos, nun prazo de tres meses dende a entrada en vigor do prese nte Regulamento, poderán manifestar de forma de voluntaria e por escrito a súa subsunción nas condicións reguladas no mesmo para as concesións outorgadas ó abeiro do mesmo. Este Regulamento entrará en vigor transcurrido o prazo de quince días hábiles que establece o aritgo 70.2 da LRBRL. Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Mondariz, a 30 de novembro de 2015.—O Alcalde, Xoán Carlos Montes Bugarín.